ส่องตลาด…ภาคบ่าย – บล.ฟิลลิป (ประเทศไทย)
ส่องตลาด...ภาคบ่าย - บล.ฟิลลิป (ประเทศไทย)
15 ส.ค. 2559

ตลาดหุ้น
การเคลื่อนไหวภาคเช้าของตลาดหุ้นในภมิภาค
แนวโน้มภาคบ่าย : เหตุระเบิดส่งผลกระทบไม่มาก
– ประเด็นระเบิดภาคใต้กดดันตลาดไม่มากนัก: พบว่าประเด็นดังกล่าวส่งผลให้หุ้นที่เกี่ยวข้อง อาทิ AOT และ กลุ่มโรงแรม น่าติดตามความคืบหน้าสถานการณ์ ทั้งนี้จากการศึกษาจากข้อมูลเหตุระเบิดตั้งแต่ปี 2547 พบว่าผลกระทบจากการระเบิดจะส่งผลกระทบต่อดัชนีโดยเฉลี่ย -0.8% ใน 1 สัปดาห์หลังเหตุระเบิด
– โค้งสุดท้ายประกาศงบฯ: PTT ฟื้นตัวตามราคาน้ำมันดิบที่รีบาวด์ขึ้นนอกจากนี้แรงเก็งกำไรผลประกอบการที่คาดว่าน่าจะออกมาดี อย่างไรก็ดีในระยะต่อไป ตลาดอาจหันไปให้น้ำหนักปัจจัยภาย นอกมากขึ้นโดยเฉพาะการเก็งผลการประชุม ECB ในช่วงต้นเดือน ก.ย. โดยน่าจับตาบันทึกการประชุมของ ECB และ FOMC รวมถึงCPI ของสหรัฐ ที่จะเปิดเผยในสัปดาห์นี้
– พอร์ตระยะสั้น: คงสถานะถือ AOT, LH, MBKET, TVO พร้อมตั้งซื้อ PYLON (@11 บาท), GLOBAL (@14.1 บาท), TWPC (@7.9 บาท) เพิ่มตามกลยุทธ์ Upside Momentum หลัง Consensus ปรับ Fair ขึ้นในช่วงเดือนที่ผ่านมา ส่วน SAT ปรับออกที่ 14.4 บาท
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,557.95 เปลี่ยนแปลง +5.31 จุด มูลค่าการซื้อขาย 41,895 ลบ.
แม้จะเซไปในช่วงเปิดตลาดแต่กลับฟื้นตัวขึ้นมาได้อย่างรวดเร็วจนสามารถทำ High ใหม่ได้สำเร็จ ขณะที่กราฟ 60 นาทีก็ยังให้น้ำหนัก อิงทางขึ้น คาดบ่ายยืนบวกต่อไป แนวต้าน 1560-1565 จุด แนวรับ 1550-1545 จุด
หุ้น/ราคา – ความเห็น
BCH/12.30 เปิดต่ำแต่อยู่บนแนวรับ EMA-75 ได้ก่อนที่ราคาจะดีดตัวขึ้นมาอย่างสวยงาม ลุ้นขึ้นต่อได้ “เก็งกำไร” แนวรับ 12.10 แนวต้าน 12.70, 13.20 Cut loss 11.90 บ.
CK/33.00 ดูเป็นการพักตัวลงตามรอบ และน่าจะได้เวลาดีดตัวขึ้นต่อตามแรงซื้อที่หนาแน่น ขณะที่เครื่องมือเริ่มฟื้นตัว “เก็งกำไร” แนวรับ 32.50 แนวต้าน 33.75-34.25 Cut loss  32.00 บ.
SCI/10.40 ราคาวกตัวขึ้นโดยมีสัญญาณหนุนจากเครื่องมือระยะสั้นที่ฟื้นตัวในเวลาไล่เลี่ยกัน “เก็งกำไร” แนวรับ 10.20 แนวต้าน 10.80-11.00 Cut loss 10.00 บ. 